วรรณโอดตั้งกองอสังหาฯยาก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

‘ทียูโดม’ทำนักลงทุนแหยง ชูONEPROPอีกทางเลือก
โพสต์ทูเดย์ — บลจ.วรรณ เฟ้นหาสินทรัพย์ ตั้งกองทุนอสังหาฯ ยาก หลังนักลงทุนผวาทียูโดม แนะ ONEPROP กระจายลงทุนกองทุนอสังหาฯ ที่มีอยู่แล้ว
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยถึงความคืบหน้าในการจัดตั้งกองทุนรวมอสังหาริมทรัพย์กองใหม่ของบริษัทว่า ขณะนี้บริษัทกำลังมองหาสินทรัพย์ที่จะเข้าไปลงทุนอย่างต่อเนื่อง แต่จากกรณีของกองทุนรวมอสังหาริมทรัพย์ ที ยู โดม เรสซิเดนท์เชียล คอมเพล็กซ์ (TUPF) ได้ส่งผลกระทบต่อความเชื่อมั่นของนักลงทุน ทำให้กลัวที่จะเข้าไปลงทุน 
บริษัทจึงอยากให้กองทุนอสังหาริมทรัพย์กองใหม่ของบลจ.วรรณ ลงทุนในสินทรัพย์ที่ดีที่สุด และนอกจากจะให้ผลตอบแทนที่ดีแล้วจะต้องให้ประโยชน์ต่อนักลงทุนด้วย
บริษัทจึงอยากให้กองทุนอสังหาริมทรัพย์กองใหม่ของบลจ.วรรณลงทุนในสินทรัพย์ที่ดีที่สุด และนอกจากจะให้ผลตอบแทนที่ดีแล้วจะต้องให้ประโยชน์ต่อนักลงทุนด้วย
“การเลือกสินทรัพย์ที่ดีจริงๆ ให้แก่กองทุนทำได้ยากมาก เนื่องจากเรากลัวว่าอสังหาริมทรัพย์ที่เราเข้าไปลงทุนนั้นเอาเปรียบผู้ซื้อ ซึ่งที่ผ่านมาพบว่ามีปัญหาทำนองนี้เกิดขึ้นบ่อย” นายมนรัฐ กล่าว 
อย่างไรก็ตาม ในระหว่างนี้บริษัทแนะนำให้เลือกลงทุนในกองทุนอสังหาริมทรัพย์ที่จัดตั้งไว้แล้ว เช่น กองทุนเปิด วรรณ พร็อพเพอร์ตี้ พลัส ฟันด์ (ONEPROP) ลงทุนในหน่วยลงทุนของกองทุนรวมอสังหาริมทรัพย์หลายๆ กอง ถือเป็นการกระจายลงทุนและมีแนวโน้มรับผลตอบแทนจากเงินปันผลที่กองทุนเข้าไปลงทุน โดยคาดว่ากองทุนจะสามารถรับซื้อคืนหน่วยลงทุนโดยอัตโนมัติประมาณเดือนมี.ค.นี้ จากเงินที่ได้จากเงินปันผลของกองทุนที่เข้าไปลงทุนจ่ายคืนให้ผู้ลงทุน จึงไม่ต้องเสียภาษีปันผล
นอกจากนี้ บริษัทประกาศจ่ายเงินปันผลของกองทุนรวมอสังหาริมทรัพย์อีก 3 กองทุน ได้แก่ กองทุนรวมอสังหาริมทรัพย์บางกอก (BKKCP) จ่ายเงินปันผลหน่วยละ 0.18 บาท จากผลดำเนินงานวันที่ 1 ต.ค.31 ธ.ค. 2552 กองทุนรวมอสังหาริมทรัพย์มิลเลียนแนร์ (MIPF) และกองทุนรวมอสังหาริมทรัพย์พร็อพเพอร์ตี้ เพอร์เฟค (PFFUND) จ่ายปันผลจากผลดำเนินงานวันที่ 1 ก.ค.31 ธ.ค. 2552 หน่วยละ 0.40 บาท และ 0.42 บาท ตามลำดับ ซึ่งทั้งสามกองทุนปิดสมุดทะเบียนเพื่อสิทธิรับเงินปันผลวันที่ 26 ก.พ. และจ่ายเงินวันที่ 15 มี.ค.นี้ 
ด้านนายวิน อุดมรัชตวนิชย์ รองกรรมการผู้จัดการและหัวหน้าเจ้าหน้าที่บริหารการลงทุน บลจ.แอสเซท พลัส เปิดขายกองทุนเปิดเอฟไอเอฟตราสารหนี้ระยะสั้น 6/6M วันที่ 1522 ก.พ.นี้ ลงทุนพันธบัตรรัฐบาลเกาหลีใต้ อายุประมาณ 6 เดือน คาดผลตอบแทนสุทธิประมาณ 1.625% ต่อปี